Ministru kabineta rīkojuma projekta

**„Par valstij piekrītošā dzīvokļa īpašuma Nr. 10 “Kraujas 2”, Kraujās, Gārsenes pagastā, Aknīstes novadā, nodošanu Aknīstes novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
|  Mērķis, risinājums un projekta spēkā stāšanās laiks | Ministru kabineta rīkojuma projekta „Par valstij piekrītošā dzīvokļa īpašuma Nr. 10 “Kraujas 2”, Kraujās, Gārsenes pagastā, Aknīstes novadā, nodošanu Aknīstes novada pašvaldības īpašumā” (turpmāk – Rīkojuma projekts)mērķis ir nodot valstij piekrītošu dzīvokļa īpašumu pašvaldībai īpašumā Publiskas personas mantas atsavināšanas likumā (turpmāk - Atsavināšanas likums) noteiktajā kārtībā pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājuma risināšanai.Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos reģistros, kā arī attiecīgā valstij piekrītošā dzīvokļa īpašuma nodošanu pašvaldības īpašumā.Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42. panta pirmā daļa, 42.1 pants, 43. pants un 45. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemgales apgabaltiesas zvērināta notāre Eva Igaune-Sēle 2012. gada 19. aprīlī taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 1984 (turpmāk – Notariālais akts), ar kuru par bezmantinieka mantu atzīts dzīvokļa īpašums **Nr. 10 “Kraujas 2”, Kraujās, Gārsenes pagastā, Aknīstes novadā, kadastra Nr. 5662 900 2098** (turpmāk – Dzīvokļa īpašums). Mantojuma atstājējas īpašuma tiesības uz Dzīvokļa īpašumu ir nostiprinātas zemesgrāmatā.Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa īpašuma sastāvā ir dzīvojamo telpu grupa un 469/8790 kopīpašuma domājamās daļas no dzīvojamās mājas ar būves kadastra apzīmējumu 5662 001 0128 001 un zemes vienības ar kadastra apzīmējums 5662 001 0128. Mantojuma lietā iesniegtas kreditoru akciju sabiedrību “DnB Nord Banka”, “Bigbank” un “Latvijas Krājbanka” (turpmāk kopā – Kreditori) pretenzijas. Atbilstoši Notariāta likuma 306. pantā noteiktajam, ja uzaicinājumā noteiktajā termiņā mantinieks nav pieteicies vai arī ir atteicies no mantojuma, zvērināts notārs taisa ar valsts nodevu neapmaksājamo notariālo aktu par mantojuma lietas izbeigšanu. Notariālā akta izrakstu nosūta Finanšu ministrijai.Publiskas personas mantas atsavināšanas likuma pārejas noteikumu 15. punkts nosaka, ka manta, kura līdz 2013. gada 30. jūnijam atzīta par valstij piekrītošu bezmantinieku mantu (tai skaitā uz valsts vārda zemesgrāmatā ierakstītais nekustamais īpašums) un uz kuru ir pieteiktas kreditoru pretenzijas, tiek atsavināta un kreditoru prasījumi tiek apmierināti tādā kārtībā, kādu paredz Ministru kabineta noteikumi, kas izdoti saskaņā ar Tiesu izpildītāju likuma 73. panta trešo daļu. Ministru kabineta 2013. gada 2. jūlija noteikumu Nr. 364 „Noteikumi par zvērināta tiesu izpildītāja rīcību ar bezmantinieku mantu” (turpmāk – Ministru kabineta noteikumi Nr. 364) 14. punktā un 14.2. apakšpunktā noteikts, ja divu nedēļu laikā pēc šo noteikumu [12. punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12. punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev [..], kā arī šo noteikumu 8. un 49. punktā minētajos gadījumos, zvērināts tiesu izpildītājs ar pieņemšanas un nodošanas aktu nodod valsts akciju sabiedrības “Privatizācijas aģentūra” (turpmāk – Privatizācijas aģentūra) valdījumā – nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās.Zemgales apgabaltiesas (iecirknis Nr. 108) zvērināta tiesu izpildītāja Sniedze Upīte 2016. gada 17. novembrī sastādīja aktu Nr. 01273/108/2016-AKT par otrās izsoles atzīšanu par nenotikušu saskaņā ar Civilprocesa 614. panta pirmās daļas 1. punktu, ievērojot to, ka izsolei nav autorizēts neviens izsoles dalībnieks.Zemgales apgabaltiesas (iecirknis Nr. 108) zvērināta tiesu izpildītāja Sniedze Upīte ar 2016. gada 17. novembra paziņojumu Nr. 19002/108/2016-NOS informēja Kreditorus par Dzīvokļa īpašuma otrās izsoles atzīšanu par nenotikušu un to, ka Kreditoriem ir tiesības divu nedēļu laikā paziņot par vēlmi paturēt minēto īpašumu.Ievērojot to, ka noteiktajā termiņā un kārtībā Kreditori neizmantoja savas pirmtiesības – Ministru kabineta noteikumos Nr. 364 noteiktās tiesības paturēt Dzīvokļa īpašumu par nenotikušās izsoles sākumcenu, Zemgales apgabaltiesas zvērināta tiesu izpildītāja (iecirknis Nr. 108) Sniedze Upīte ar 2018. gada 26. aprīļa pieņemšanas un nodošanas aktu Dzīvokļa īpašumu nodeva Privatizācijas aģentūras valdījumā. Gārsenes pagasta zemesgrāmatas nodalījuma Nr. 142-10 II daļas 2. iedaļas 3.1. punktā ir ierakstīts aizliegums bez kreditora akciju sabiedrības “Nord/LB Latvija” piekrišanas Dzīvokļa īpašumu atsavināt un IV daļā par labu akciju sabiedrībai “Nord/LB Latvija” nostiprināta hipotēka. Saskaņā ar Civillikuma 416. panta otro daļu par parādiem valsts atbild tikai ar to mantu, kuru viņa tādā kārtā patiesi iegūst. Valsts atzīst parādus, kuri nodrošināti ar hipotēku vai komercķīlu, kā arī tos parādus, kuri pieteikti kā kreditoru pretenzijas mantojuma lietā zvērinātam notāram uzaicinājumā (sludinājumā par mantojuma atklāšanos) norādītajā termiņā un ietverti publiskā aktā vai saistībā, kas atzīta ar spēkā stājušos tiesas nolēmumu. Tāpat arī Civillikuma 416. panta septītā daļa nosaka, ka, ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Šīs tiesību normas mērķis ir noteikt robežu valsts pienākumu apjomam un tai pat laikā dod kreditoriem iespēju aktīvi realizēt savas mantiskās intereses, tādējādi samērojot iesaistīto pušu tiesību un pienākumu apmēru, padarot efektīvāku bezmantinieka mantas procedūru. Tādējādi valsts īpašumā pēc īpašuma nostiprināšanas zemesgrāmatā uz valsts vārda pāriet nekustamais īpašums bez parādu saistībām, apgrūtinājumiem un aizlieguma atzīmēm. Rīkojuma projekts paredz pilnvarot Aknīstes novada pašvaldību parakstīt nostiprinājuma lūgumu par īpašuma tiesību nostiprināšanu zemesgrāmatā uz valsts vārda Privatizācijas aģentūras personā, kā arī veikt citas nepieciešamās darbības īpašuma tiesību nostiprināšanai un vienlaikus, pamatojoties uz Civillikuma 416. panta septīto daļu, dzēst zemesgrāmatā ierakstus par nekustamā īpašuma parādu saistībām, apgrūtinājumiem un aizlieguma atzīmes.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septīto daļu uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Ņemot vērā minēto un to, ka ar Ministru kabineta 2000.gada 8.marta rīkojumu Nr.113 “Par valsts dzīvojamo māju nodošanu privatizācijai” privatizācijai ir nodota dzīvojamā māja "Kraujas 2", Gārsenes pagastā, Jēkabpils rajonā kopā ar valstij piekrītošo zemesgabalu, īpašuma tiesības uz Dzīvokļa īpašumu jānostiprina zemesgrāmatā uz valsts vārda Privatizācijas aģentūras personā, vienlaikus ar Aknīstes novada pašvaldības īpašuma tiesību nostiprināšanu.Atsavināšanas likuma 45. panta pirmajā daļā noteikts, ka palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma [42. panta](https://likumi.lv/doc.php?id=68490#p42) vai 42.1 panta nosacījumiem.Aknīstes novada pašvaldība ar 2018. gada 23. maija lēmumu Nr. 215 (protokols Nr. 7, 12.#) nolēma pārņemt Dzīvokļa īpašumu pašvaldības īpašumā. Līdz ar to valstij piekrītošais Dzīvokļa īpašums bez atlīdzības nododams pašvaldības īpašumā.Rīkojuma projekts paredz, ka Privatizācijas aģentūra, ievērojot Atsavināšanas likuma 45. panta pirmo daļu, nodos Aknīstes novada pašvaldībai Dzīvokļa īpašumu. Atsavināšanas likums nosaka publiskas personas mantas atsavināšanas kārtību. Līdz ar to Atsavināšanas likums nosaka kārtību, kādā nekustamais īpašums bez atlīdzības tiek nodots atpakaļ valstij, ja tas vairs netiek izmantots rīkojuma projektā minēto funkciju īstenošanai. Saskaņā ar Atsavināšanas likuma 42.panta pirmo daļu, ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Vienlaikus Rīkojuma projekts paredz, ka pašvaldībai, nostiprinot zemesgrāmatā īpašuma tiesības uz Dzīvokļa īpašumu:1) nostiprināt īpašuma tiesības uz dzīvokļa īpašumu zemesgrāmatā uz valsts vārda Privatizācijas aģentūras personā vienlaikus ar Aknīstes novada pašvaldības īpašuma tiesību nostiprināšanu;2) norādīt, ka īpašuma tiesības nostiprinātas uz laiku, kamēr Aknīstes novada pašvaldība nodrošina pašvaldības autonomās funkcijas īstenošanu – palīdzības sniegšanu iedzīvotājiem dzīvokļa jautājuma risināšanai;3) ierakstīt atzīmi par aizliegumu atsavināt Dzīvokļa īpašumu un apgrūtināt to ar hipotēku. Aknīstes novada pašvaldībai, nostiprinot zemesgrāmatā īpašuma tiesības uz nekustamo īpašumu, vienlaikus zemesgrāmatā ir jānostiprina aizliegums atsavināt nekustamo īpašumu un apgrūtināt to ar lietu tiesību – hipotēku, izņemot gadījumu, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Aknīstes novada pašvaldību, kā arī tās administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājuma risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minēto valstij piekrītošo nekustamo īpašumu valsts pašvaldībai nodos bez maksas.Projekta ietekme uz valsts budžetu nav paredzēta un ar nekustamā īpašuma īpašnieka maiņu saistītie izdevumi tiks segti no pašvaldības līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Aknīstes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs,**

**ekonomikas ministrs A. Ašeradens**

**Vīza:**

**Valsts sekretārs Ē. Eglītis**

Ozoliņa 67021390

Ludmila.Ozolina@pa.gov.lv

Reitere 67013087

Vita.Reitere@em.gov.lv